บันเทิงไทย ก้าวล้ำผู้นำอาเซียน
สวัสดี ชาวประชาคมอาเซียน,31 ธ.ค.ที่ผ่านมา เราก้าวเข้าสู่ประชาคมอาเซียนพร้อมอีก 9 ประเทศอย่างสมบูรณ์แล้ว โดยตกลงร่วมมือกันในด้านการเมือง ความมั่นคง เศรษฐกิจ และสังคมวัฒนธรรม ทำให้มองเห็นโอกาสที่ วงการบันเทิงไทย จะก้าวเข้าไปฉกฉวยผลประโยชน์ เนื่องจากเพื่อนบ้านเรือนเคียงหลายประเทศชื่นชอบรายการโทรทัศน์ของไทย และดาราไทยหลายรายก็เป็นขวัญใจคลั่งไคล้ยิ่งกว่าดาราของบ้านเขาซะอีก,นักข่าวไทยรัฐที่ประจำการอยู่ในจังหวัดชายแดนออกตระเวนเก็บข้อมูลอย่างละเอียดยิบ เริ่มจากเหนือสุดแดนสยามติดกับพม่าประเทศแห่งชาติพันธุ์ 135 ชนเผ่า นักข่าวไทยรัฐประจำ จ.เชียงราย อรรถภัณฑ์ รังษี รายงานว่าชาวพม่าที่ท่าขี้เหล็กนี่ดูทีวีเมืองไทยร้อยเปอร์เซ็นต์จนพูดไทยได้ปร๋อ และถ้าล่วงเลยเข้าไปถึงเชียงตุง คนที่นั่นดูทั้งทีวีไทยและก็จีน โดยส่วนใหญ่ก็ยังเป็นแฟนช่อง 3 ช่อง 7 เหนียวแน่น ละครไทยที่นี่ดังยิ่งกว่าซีรีส์เกาหลีซะอีก เพราะแซ่บครบเครื่องทั้งดราม่า อิจฉาริษยา บู๊แอ็กชั่น อีกทั้งวัฒนธรรมก็ใกล้เคียงกัน หากแบ่งกลุ่มเป้าหมาย วัยรุ่นจะชอบละครช่อง 3 แต่ถ้าวัยดึกจะชอบช่อง 7 แต่พอวันเสาร์-อาทิตย์เด็กๆจะครองทีวีเกือบหมด และที่เปิดดูทุกบ้านคือ แก้วหน้าม้า ฮิตมาก ส่วนดาราที่คลั่งไคล้คือ ใหม่—ดาวิกา โฮร์เน่,ขณะที่พรมแดนด้าน อ.แม่สอด ที่ข้ามแม่น้ำเมยไปก็คือ จ.เมียวดี ของพม่า พิชิต พฤกษาโสภา นักข่าวประจำ จ.ตาก รายงานว่า ชาวพม่าทางฝั่งนี้ก็ดูทีวีไทยร้อยเปอร์เซ็นต์ สนใจทั้งข่าวสารการเมือง เศรษฐกิจ เพราะเกี่ยวพันถึงปากท้อง เนื่องจากพม่าสั่งสินค้าจากฝั่งไทยปีละกว่า 6 หมื่นล้านบาททีเดียว ดังนั้นโฆษณาสินค้าไทยอย่ามองข้ามเด็ดขาด โดยข่าว 7 สีจะนิยมเป็นอันดับหนึ่ง เพราะเข้าถึงคนต่างจังหวัดมากกว่า รองลงมาคือช่อง 3 และมาแรงคือ ไทยรัฐทีวี ที่มีความทันสมัยแปลกใหม่กระชับฉับไว ละครไทยช่อง 7 ก็ครองแชมป์เช่นกัน แม้แต่ดาราก็ชื่นชอบ แพนเค้ก–เขมนิจ, ใหม่—ดาวิกา, อั้ม—พัชรภา แต่มาแรงตอนนี้คือ ปอ—ทฤษฎี ที่ติดตามข่าวตลอดตั้งแต่ล้มป่วยและยังเอาใจช่วยด้วย ด้านทะเล จ.ระนอง ของไทยข้ามไปก็เป็นเกาะสองของพม่า ที่นั่นติดจานดาวเทียมดูแต่ทีวีไทยทั้งนั้น รายการนิยมก็ดูหลากหลายแต่ยอดนิยมก็คือละครช่อง 3 ช่อง 7 ชอบดาราไทยมากถูกจ้างไปโชว์ตัวก็หลายครั้ง,มาดูที่ สปป.ลาว กันมั่ง เริ่มที่ จ.นครพนม กวี ศรีสรรค์ นักข่าวไทยรัฐที่นี่รายงานว่าชายแดนเราติดกับเมืองท่าแขกดูไปก็เหมือนจังหวัดหนึ่งของไทย คนก็คล้าย บ้านเรือนก็ไม่ต่าง ยิ่งทีวีก็ดูของไทยโดยช่อง 3 ครองแชมป์ ถ้า ณเดชน์–ญาญ่า มานะเมืองแตกแน่ด้าน จ.หนองคาย นักข่าวไทยรัฐ มงคลชัย ปัญญาตระกูล ข้ามสะพานมิตรภาพไทย-ลาวไปนครหลวงเวียงจันทน์ รายงานว่า คนลาวที่นี่ผูกพันกับทีวีไทยมายาวนานเพราะรับสัญญาณได้ดี มีภาษาและวัฒนธรรมใกล้เคียงกัน ยิ่งพอเป็นทีวีดิจิตอลภาพคมกรี๊บยิ่งปลื้มปริ่ม ชอบดูละครไทยเพราะถูกจริต น้ำเน่าดูแล้วอารมณ์ปรี๊ด ส่วนบู๊แอ็กชั่นก็มันทะลุจอสมจริง สำหรับดาราที่ชื่นชอบจะหลากหลายมากช่อง 3 ก็ เคน—ธีรเดช, ติ๊ก—เจษฎาภรณ์, ชมพู่—อารยา คลั่งไคล้มาก ช่อง 7 ก็พระเอกลูกข้าวนึ่ง เวียร์—ศุกลวัฒน์, อั้ม—พัชราภา และ ปู—ไปรยา,แว้บมาที่ จ.อุบลราชธานี คนไทยคนลาวผ่านด่านช่องเม็กไปมาหาสู่ทำมาค้าขายกันพลุกพล่าน นักข่าวไทยรัฐ วีนัส เอี่ยมสะอาด ข้ามไปสำรวจถึงเมืองปากเซ แขวงจำปาสัก ภาคใต้ของลาว พบว่าทุกครัวเรือนเปิดดูทีวีไทยทั้งนั้น ดูรายการทุกประเภทและที่เพิ่งจบซีซั่นไปอย่าง เดอะวอยซ์ นี่ปังมาก แต่ติดงอมแงมที่สุดละครไทยทั้งช่อง 3 ช่อง 7 ช้อบชอบเนื้อหาเข้มข้นดูแล้วคันมือคันไม้ยิกๆมาพรมแดนด้าน จ.มุกดาหาร บ้าง ข้ามแม่น้ำโขงไปก็เป็นแขวงสะหวันนะเขต นักข่าวไทยรัฐ พรสวรรค์ บุญทศ รายงานว่า คนลาวที่นี่ไม่ต่างจากคนไทยเลยรับข่าวสารจากฝั่งไทยทั้งหมด ทีวีก็ดูของไทยข้ามมาซื้อกล่องไปติดดูได้ทันที เปิดไล่เรียงหมายเลขไปเรื่อยถูกใจก็ดูช่องนั้น แต่ถ้าละครล่ะก็ดูช่อง 3 กับ 7 แต่จะชอบแนวของ 7 สีมากกว่า เพราะเนื้อหาชาวบ้านสัมผัสได้ ภาษาก็เข้าใจง่ายๆ ละครจักรๆวงศ์ๆเนี่ยโปรดมาก ,ล่าสุด แก้วหน้าม้า เห็นเด็กๆร้องเพลงไปเต้นไปสนุกสนาน ระหว่างสำรวจยังพบเห็น ลาวมุง เชียร์มวยตู้อย่างมันส์เหมือนพี่ไทยเป๊ะ ที่นี่นิยม มวยไทย 7 สี แต่เดี๋ยวนี้มวยช่องไหนก็ดูหมด และน่าสนใจที่ได้ข้อมูลว่าหน้าตาเป็นปัจจัยสำคัญที่ทำให้อยากดู ไม่ว่าจะเป็นข่าวหรือรายการอะไร ถ้าผู้ประกาศหรือพิธีกรหน้าตาดีล่ะก็มีชัยไปกว่าครึ่ง เพราะเอาจริงอย่างข่าวเนี่ยเนื้อหาก็คล้ายกันทุกช่องแหละ แต่จะต่างกันก็ที่ผู้ประกาศนี่แหละ ฟังข่าวไปนั่งมองหน้าคนอ่านหล่อๆสวยๆไปฟินกว่าเยอะ (อืม ก็ถูกของเขานะ) ส่วนดาราที่ชื่นชอบเมื่อเป็นแฟนประจำละคร 7 สี แน่นอนดาราที่ชอบก็อย่าง เวียร์—ศุกลวัฒน์, แพนเค้ก—เขมนิจ, ปู—ไปรยา, วี—วีรภาพ เมื่อล่วงลึกเข้าไปเมืองใหญ่อย่างหลวงพระบางและแขวงอุดมไชยก็น่าชื่นใจที่เห็นคนลาวชอบดูทีวีไทยมาก มีกล่องทีวีดิจิตอลจากเมืองไทยเข้าไปขายซื้อเอาไปติดตั้งผ่านจานดาวเทียมได้เลย ภาพคมชัดระดับ HD ซึ่งสำหรับคนเมืองที่นี่รสนิยมก็คล้ายคนกรุงเทพฯคือชอบช่อง 3,เมื่อเอ่ยถึงประเทศกัมพูชา คนไทยต้องนึกถึงตลาดโรงเกลือ นักข่าวไทยรัฐประจำ จ.สระแก้ว ชัชวาลย์ โสภาพันธ์ สำรวจจากพ่อค้าแม่ขายชาวเขมรในตลาดบอกว่า คนเขมรฝั่งโน้นดูทีวีไทยราว 70% เพราะพอฟังภาษาไทยได้ ดูหมดทั้งวาไรตี้ เกมโชว์ ที่ชอบมากคือรายการ ชิงร้อย ชิงล้าน ดูตั้งแต่อยู่ช่อง 3 ก่อนเปลี่ยนไปช่องเวิร์คพอยท์ทีวี ส่วนละครไทยชอบช่อง 7 มากที่สุดเพราะเป็นความเคยชินด้วยส่วนหนึ่ง รองลงมาคือช่อง 3 ดาราคนโปรดคือ อั้ม—พัชราภา แม้ว่าบางคนจะดูรู้เรื่องมั่งไม่รู้เรื่องมั่งก็ยังดูเพราะ อั้ม สวยอย่างกะ นางอัปสร แต่ถ้าดาราชายกลับชื่นชอบ ติ๊ก—เจษฎาภรณ์ เพราะหน้าตาหล่อคล้ายหนุ่มเขมร แต่ไม่ชอบดูข่าวเพราะไม่อิน ยกเว้นของ เฮียสรยุทธ ที่เปิดดูเพลินๆ แต่ถ้าช่วงนี้จะติดตามข่าว ปอ—ทฤษฎี เพราะรู้ว่าเป็นดาราและรู้สึกสงสาร ความฮิตของรายการและละครไทยกำลังเป็นที่ปวดหัวในระดับชาติของเขมร เพราะเมื่อเร็วๆนี้ช่อง 3 ไปจับมือกับสถานีโทรทัศน์น้องใหม่ของกัมพูชา หวังจะนำรายการและละครไทยไปพากย์ใหม่เปิดตลาดวงกว้างให้ดูกันทั้งประเทศ แต่ปรากฏว่าโดนดาราเขมรประท้วงว่าทำให้วงการบันเทิงกัมพูชาเสียหาย เรื่องถึงรัฐบาลจนต้องมีคำสั่งห้ามละครต่างประเทศ (รวมทั้งละครไทย) ฉายช่วงไพรม์ไทม์ 1-3 ทุ่มเด็ดขาด ละครไทยเลยจ๋อยไปนิดนึง,เพื่อนบ้านประเทศสุดท้ายมาเลเซีย ลงไปใต้สุด กล้าณรงค์ ทองนาคพันธ์ นักข่าวไทยรัฐประจำ จ.ยะลา และ ธนานนท์ บุญสวัสดิ์ นักข่าว จ.นราธิวาส รายงานตรงกันว่า ชาวมาเลเซียไม่สนใจรายการทีวีของไทยเนื่องจากมีความแตกต่างด้านภาษา แต่ถ้าจะมีคนที่ดูทีวีไทยบ้าง หากไม่ใช่ที่มีเมียคนไทยก็จะเป็นคนมาเลเซียเชื้อสายไทยที่อยู่ในบางส่วนของรัฐกลันตัน เคดาร์เปรัค ซึ่งเป็นคนไทยที่ตกค้างตั้งแต่ยุคล่าอาณานิคมที่ไทยเสียดินแดนให้อังกฤษเมื่อร้อยปีก่อน จนทุกวันนี้ยังพูดภาษาไทย รักษาขนบธรรมเนียมประเพณีไทย และดูทีวีไทย เป็นแฟนละครไทยเหนียวแน่นเพราะสนุกกว่าของมาเลเซีย โดยส่วนใหญ่จะเป็นแฟนช่อง 3 ดาราที่ชื่นชอบก็เป็นช่อง 3 ด้วย,ไม่เพียงแต่รายการโทรทัศน์ไทยที่แทรกซึมเพื่อนบ้านเท่านั้น เพราะหนังไทยก็กลายเป็นหัวหอกที่กำลังครอบงำวัฒนธรรมและความคิดเช่นกัน เริ่มจากยุคของคนรุ่นใหม่ ค่ายไท เอ็นเตอร์เทนเมนต์ สร้างหนังดีๆออกมาอย่าง สตรีเหล็ก แม่เบี้ย จันดารา ต่อด้วย ค่ายจีทีเอช ที่เป็นยุคทองของหนังไทย หนังเกือบทุกเรื่องเข้าตาประเทศเพื่อนบ้านนำไปฉายกลายเป็นกระแสอย่างเรื่อง พี่มากพระโขนง ที่ทำฮือฮาในไทยโกยรายได้พันล้าน ที่จริงแล้ว แม่นาค ของ พี่มาก ยังตระเวนไปหลอกหลอนในอีกหลายประเทศทั้ง พม่า ลาว กัมพูชา มาเลเซีย เลยไปถึงอินโดนีเซีย ฟิลิปปินส์ เวียดนาม ฯลฯ โกยเงินเข้าประเทศหลายร้อยล้าน ยิ่งเรื่อง ไอฟาย แต๊งกิ้ว เลิฟยู้ นี่ก็อู้หู โจ๋เพื่อนบ้านเต้นชักกระตุกกันสนุกไปเลย กระแสฮอตของหนังไทยยังทำให้เจ้าพ่อโรงหนังอย่างเครือ เมเจอร์ คิดการใหญ่ โดยเมื่อต้นปีที่แล้วหอบเงินร่วม 200 ล้านไปสร้างอาณาจักรเมเจอร์ที่กัมพูชากลางกรุงพนมเปญเลย ปั่นกระแสหนังไทยกลบเกาหลีฟีเวอร์ซะมิด และยังวางแผนจะกระจายไปทั่วประชาคมอาเซียนอีกด้วย จึงมองเห็นอนาคตหนังไทยจะครองตำแหน่ง เจ้าแห่งอาเซียน อย่างสดใสซาบซ่า,ขณะที่ดาราไทยกระแสนิยมก็พุ่งปรี๊ด เราได้เห็น อั้ม—พัชราภา ทำห้างกลางกรุงแตกมาแล้ว ตอน อั้ม ไปอีเวนต์ที่ จ.อุดรธานี แต่เจ้าหน้าที่ด่าน ต.ม.ที่หนองคายกลับรู้ข่าว เพราะมีรถยนต์จากลาวทะลักเข้าไทยสูงทะลุหลักหมื่นคันเลย บ้าไปแล้วเมื่อตอน เก้า—จิรายุ หอบหนังเรื่อง ตุ๊กแกรักแป้งมาก ไปฉายที่อินโดนีเซีย ก็เกิดปรากฏการณ์ห้างกลางกรุงจาการ์ตาแทบแตกเหมือนกันที่ฟิลิปปินส์ก็เคยเจอปรากฏการณ์ห้างแตกเมื่อครั้งที่ มาริโอ้ เมาเร่อ กับ ใบเฟิร์น—พิมพ์ชนก ไปโชว์ตัวมีหลักฐานในยูทูบไปหาดูได้ดาราไทยดังหยุดฉุดไม่อยู่แล้ว ตอนนี้ก้าวข้ามอาเซียนไปถึงเมืองจีนโน่น อาตี๋อาหมวยเมินซีรีส์เกาหลีหันมาดูละครไทยในอินเตอร์เน็ตกันหมด พระเอกนางเอกไทยไปถึงที่โน่นดังอย่างกะซุปตาร์ ป้อง–ณวัฒน์, มาริโอ้, ไมค์–พิรัชต์, มิน–พีชญา ถูกจ้างไปเล่นหนังเล่นละครจีน ตอนที่ มาริโอ้, ใบเฟิร์น, ไมค์–พิรัชต์ ไปโชว์ตัวคนจีนแห่ไปกรี๊ดห้างแตกเหมือนกัน ปรากฏการณ์ทั้งหลายเหล่านี้ชี้ให้เห็นว่า บันเทิงไทย ก้าวไกลล้ำนำอาเซียนด้วยกันไปมาก ยิ่งถ้าหากได้ภาครัฐบาลมีมาตรการส่งเสริมอีกแรงเชื่อว่าประเทศไทยจะเป็น มหาอำนาจบันเทิง ได้อย่างแน่นอน.
31 ธ.ค.ที่ผ่านมา เราก้าวเข้าสู่ประชาคมอาเซียนพร้อมอีก 9 ประเทศอย่างสมบูรณ์แล้ว โดยตกลงร่วมมือกันในด้านการเมือง ความมั่นคง เศรษฐกิจ และสังคมวัฒนธรรม ทำให้มองเห็นโอกาสที่ วงการบันเทิงไทย จะก้าวเข้าไปฉกฉวยผลประโยชน์
ประชาคมอาเซียน,วงการบันเทิงไทย,ดาราไทย,รายการโทรทัศน์ของไทย,ใหม่ ดาวิกา,แพนเค้ก เขมนิจ,อั้ม พัชรภา,ปอ ทฤษฎี,ชาวพม่า,สปป.ลาว,เคน ธีรเดช,ชมพู่ อารยา,ชาวกัมพูชา,ชาวเขมร,มาเลเซีย,ข่าวบันเทิง,ไทยรัฐฉบับพิมพ์